section_heading: Patofiziologija
paragraph_text: Tijekom dijastole dolazi do punjenja lijeve klijetke krvlju iz lijeve pretklijetke kroz mitralno ušće. Bolest zalistka suzuje ušće te punjenje lijeve klijetke postaje otežano. Do oštećenja zaslitka može doći zbog različitih bolesti, kao što su reumatska vrućica, infektivni endokarditis ili degenerativne promjene, a suženje može biti i prirođeno (kongenitalno). Otežano punjenje lijeve klijetke uzrokuje porast tlaka u lijevoj pretklijetki što se prenosi na plućni krvotok te s trajanjem bolesti uzrokuje plućnu hipertenziju, što pak može dovesti do popuštanja srca.